
Forgás; Kék; Tórusz

A pályamű három tanulmányból áll. Tanulságaik nem feltétlen konzekvensen egymásra épülők, a felvetett kérdések is különböző irányokba tartanak. Ami közös bennük az egyrészt a technikai megvalósítás, másrészt a színek dialektikájában való fürkészés, színmező festészet.
A Gömb című munka, Losonczy István Technorealizmus kurzusán készült. Olajvászon kép, a komplementer viszonyokat vizsgáltam, a pszichológiai alapszínek bontására, színmező festészetre épülő, intuitív rajzolatban. mérete: 40x45 cm
A Kék, színdinamikai kutatás, a Gömb-ön még nem tudatosan megjelenő, véletlenül megtalált színmodulálást fejti tovább, színes szürkék és tiszta színek találkozására épít. A kompozíció, egy régebbi figurális képem egének absztrahálásából született. Címe: Kék, a képen belüli mozgást elindító szín fontosságára utal. Olajvászon kép, mérete: 80x100 cm
A Tórusznál a pszichológiai alapszínek vizsgálatához tértem vissza, a fentiekhez képest racionálisabb rendszer foglalatában. A színkutatás itt kevésbé került előtérbe, inkább csak reflexív teszt volt saját magam számára. A témám itt, egy matematikai absztrakt művelet, a ragasztás, képi megjelenítésének problémája. Nem szemléltet, inkább csak utal a művelet elvégezhetőségére. mérete:40x40cm



